

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.3** | 2025. gada 27. martā |

**11.**

# Par nedzīvojamo telpu Daugavas prospektā 34, Ikšķilē, Ogres novadā, nomas tiesību izsoli

 Zemgales rajona tiesas Ikšķiles pilsētas zemesgrāmatas nodalījumā Nr. 321 ierakstīts nekustamais īpašums Daugavas prospekts 34, Ikšķile, Ogres novads, kadastra numurs 7405 002 0309, kas sastāv no zemes vienības ar kadastra apzīmējumu 7405 002 0309 un uz tās esošās būves ar kadastra apzīmējumu 7405 002 0309 007. Īpašuma tiesības nostiprinātas Ogres novada pašvaldībai (turpmāk – Pašvaldība).

 Būves (kadastra apzīmējums 7405 002 0309 007) sastāvā esošā telpu grupā ar kadastra apzīmējumu 7405 002 0309 007 001 telpas no Nr. 1 līdz Nr. 32 un Nr. 34 tiek izmantotas Pašvaldības autonomo funkciju īstenošanai. Šajās telpās klientu apkalpošanu nodrošina Ogres novada Sociālā dienesta darbinieki,  piedāvājot arī fizioterapeita un psihologa pakalpojumus,  Ogres novada bāriņtiesa, biedrības ar sabiedriskā labuma organizācijas statusu - sabiedriskā labuma mērķu īstenošanai un darbības nodrošināšanai, sabiedrības, it īpaši trūcīgo un sociāli mazaizsargāto personu grupu, sociālās labklājības celšanai, kā arī kultūras veicināšanai.

 Telpu grupas ar kadastra apzīmējumu 7405 002 0309 007 001 sastāvā esošā nedzīvojamā telpa Nr. 33 ar kopējo platību 17,7 m2 un nedzīvojamā telpa Nr. 35 ar kopējo platību 9,8 m2 (turpmāk abas kopā – Telpas) ir brīvas, nav iznomātas. Lai stiprinātu un uzlabotu bērnu un pusaudžu, kā arī pieaugušo vispārīgo veselību, būtu lietderīgi iepriekšminētās telpas Nr. 33 un Nr. 35 iznomāt silto smilšu terapeita un logopēda pakalpojumu sniegšanai.

Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” (turpmāk – Noteikumi) 12. punkts noteic, ka lēmumu par nomas objekta nodošanu iznomāšanai pieņem iznomātājs. Noteikumu 23. punkts noteic, ka nomnieku noskaidro rakstiskā, mutiskā vai elektroniskā izsolē.

Publiskas personas finanšu līdzekļu un mantas izšķērdēšanas novēršanas likuma 3. panta 2. punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir, manta atsavināma un nododama īpašumā vai lietošanā citai personai par iespējami augstāku cenu.

Noteikumu 4. nodaļa noteic nosacītās nomas maksas noteikšanas metodiku, ja nomas objektu iznomā privāto tiesību subjektam. Saskaņā ar Noteikumu 79. punktu, ja nomas objekts ir nekustama manta, nomas objekta nosacītās nomas maksas noteikšanai iznomātājs organizē nomas objekta apsekošanu un faktiskā stāvokļa novērtēšanu un nosacīto nomas maksu nosaka, ievērojot nomas objekta tehnisko stāvokli, atrašanās vietu, izmantošanas iespējas un citus apstākļus. Saskaņā ar Noteikumu 81. punktu, ja nomas objekts ir nekustamais īpašums, nosacīto nomas maksu nosaka, ievērojot šo noteikumu 79. un 80. punktu, bet ne zemāku par nomas maksu, kas noteikta saskaņā ar šo noteikumu 3. nodaļu, izņemot šajos noteikumos minētos gadījumus.

Saskaņā ar sabiedrības ar ierobežotu atbildību “EIROEKSPERTS”, reģistrācijas Nr. 40003650352, novērtējumu Nr. L 14549/ER/2025, Telpu tirgus nomas maksa par 1 m² mēnesī (bez pievienotās vērtības nodokļa) 2025. gada 23. janvārī ir 5,00 EUR (pieci *euro*).

2025. gada 17. februārī Pašvaldības mantas novērtēšanas un izsoles komisija, izskatot Pašvaldības Ikšķiles pilsētas un Tīnūžu pagasta apvienības pārvaldes pieprasījumu noteikt nosacīto nomas maksu un tam pievienotos dokumentus, noteica nekustamā īpašuma Daugavas prospektā 34, Ikšķilē, Ogres novadā, telpas Nr. 33 ar kopējo platību 17,7 m2 un telpas Nr. 35 ar kopējo platību 9,8 m2 ēkas otrajā stāvā, kadastra apzīmējums 7405 002 0309 007 001, nomas maksu par 1 m2 mēnesī 5,00 EUR (pieci *euro)*, bez pievienotās vērtības nodokļa.

Ņemot vērā minēto un pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Pašvaldību likuma 10. panta pirmās daļas 21. punktu, 73. panta trešo un ceturto daļu, Ministru kabineta 2018. gada 20. februāra noteikumu Nr. 97 ”Publiskas personas mantas iznomāšanas noteikumi” 12., 23., 24., 79., 80. un 81. punktu, kā arī ievērojot Ogres novada pašvaldības mantas novērtēšanas un izsoles komisijas 2025. gada 17. februāra sēdes protokolu Nr. K.1.-2/31,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Iznomāt** uz 6 (sešiem) gadiem Ogres novada pašvaldībai piederošā nekustamā īpašuma Daugavas prospektā 34, Ikšķilē, Ogres novadā, kadastra numurs 7405 002 0309, sastāvā esošās būves (kadastra apzīmējums 7405 002 0309 007) telpu grupas (kadastra apzīmējums 7405 002 0309 007 001) telpu Nr. 33 ar kopējo platību 17,7 m² un telpu Nr. 35 ar kopējo platību 9,8 m2 (turpmāk – Telpas), nomnieku noskaidrojot izsolēs.
2. **Noteikt** Telpu nosacīto nomas maksu 5,00 EUR(pieci *euro*) par 1 m2 mēnesī (bez pievienotās vērtības nodokļa).
3. **Noteikt** Telpu nomas mērķi:
	1. **t**elpa Nr. 33 - silto smilšu terapeita pakalpojumiem;
	2. telpa Nr. 35 - logopēda pakalpojumiem.
4. **Uzdot** Ogres novada pašvaldības mantas novērtēšanas un izsoles komisijai, normatīvajos aktos noteiktajā kārtībā, organizēt Telpu nomas tiesību izsoles, noteikt piemērojamo izsoles veidu, kā arī apstiprināt izsoļu noteikumus un rezultātus.
5. **Pilnvarot** Ogres novada Ikšķiles pilsētas un Tīnūžu pagasta apvienības pārvaldes vadītāju Ogres novada pašvaldības vārdā normatīvajos aktos noteiktajā kārtībā noslēgt Telpu nomas līgumusmēneša laikā pēc Ogres novada pašvaldības mantas novērtēšanas un izsoles komisijas lēmuma par izsoles rezultātu apstiprināšanu.
6. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)